作者：赵福元
词牌/韵律：沁园春

paragraphs: 斗柄御寅，序启苍涂，气转洪钧。
正乾坤交泰，圣贤相遇，风声虎啸，雾滃龙兴。
华渚流虹，璇枢绕电，期迈三朝嵩降申。
真希有，庆吾皇万岁，重臣千春。
枫震宠数来频。
绾叠组累累辉楚城。
看袍将赐锦，带仍佩玉，十行丹诏，单骑红尘。
入赞中兴，泰阶上宰，寿域八荒歌太平。
运化笔，管烘□桃李，又一番新。